《追忆大观丁亥年自新安侍下入宣城学路中作》
宋代·李正民

朝云黯黯结秋阴，叠叠层峦雾霭深。农叟尽愁苗欲稿，行人翻恐雨成霖。

四方奔走男儿事，千里凄凉倦客心。稍喜西风破残暑，又携书剑度遥岑。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。